**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՀՈՒՆՎԱՐԻ 27-Ի N 90-Լ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՓԵՏՐՎԱՐԻ 8-Ի N 148-Լ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

**1. Իրավական ակտի անհրաժեշտությունը (նպատակը)**

 **Կառավարության 2021 թվականի հունվարի 27-ի N 90-Լ և 2021 թվականի փետրվարի 8-ի N 148-Լ որոշումներով** (այսուհետ՝ Որոշումներ) հաստատվել են **2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սանձազերծված ռազմական գործողությունների հետևանքով վիրավորում (վնասվածք) ստացած կամ հոգեկան առողջության խնդիր ձեռք բերած զինծառայողների (այսուհետ՝ շահառու) սոցիալական աջակցության** միջոցառումը և աջակցության տրամադրման կարգը:

Որոշումներով հաստատված միջոցառումից օգտվելու համար դիմումը անհրաժեշտ էր ներկայացնել էլեկտրոնային եղանակով՝ մինչև 2021 թվականի մայիսի 15-ը:

Նախարարություն ստացված բազմաթիվ դիմումներից և զանգերից, ինչպես նաև տարբեր գերատեսչություններից և կազմակերպություններից ստացված գրություններից պարզվել է, որ կան **շահառուներ**, ովքեր օբյեկտիվ պատճառներով չեն հասցրել դիմել Որոշումների շրջանակներում սոցիալական աջակցությունը ստանալու համար:

 Պարզվել է նաև, որ կան **ռազմական գործողությունների հետևանքով վիրավորում (վնասվածք) ստացած կամ հոգեկան առողջության խնդիր ձեռք բերած զինծառայողներ**, ովքեր Որոշումներով սահմանված ժամկետում դիմել են, սակայն օբյեկտիվ պատճառներով (օրինակ՝ բուժում ստանալու նպատակով գտնվել են արտերկրում) աջակցության գումարը բանկին փոխանցելու ամսվան հաջորդող 3 ամսվա ընթացքում բանկին չեն ներկայացրել գումարը ստանալու պահանջ և ՀՀ կառավարության **2021 թվականի փետրվարի 8-ի N 148-Լ որոշման հավելավծի 14-րդ կետի համաձայն գումարը վերադարձվել է ՀՀ պետական բյուջե:**

Նախագծի մշակումը պայմանավորված է **2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սանձազերծված ռազմական գործողությունների հետևանքով վիրավորում (վնասվածք) ստացած կամ հոգեկան առողջության խնդիր ձեռք բերած զինծառայողներին աջակցություն տրամադրելու անհրաժեշտությամբ:**

**1.1. Կարգավորման հարաբերությունների ներկա վիճակը և առկա խնդիրները**

Որոշումների շրջանակներում դիմումները ներկայացվում էին մինչև 2021 թվականի մայիսի 15-ը**, ինչպես նաև բացակայում է Որոշումներով սահմանված սոցիալական աջակցությունը ստանալու համար նորից դիմելու հնարավորությունը, եթե ՀՀ կառավարության 2021 թվականի փետրվարի 8-ի N 148-Լ որոշման հավելավծի 14-րդ կետի համաձայն գումարը վերադարձվել է ՀՀ պետական բյուջե։**

**1.2. Առկա խնդրի առաջարկվող լուծումը**

Առկա խնդիրներին լուծում տալու նպատակով առաջարկվում է ընդունել ներկայացվող նախագիծը, որով՝

1. **2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սանձազերծված ռազմական գործողությունների հետևանքով վիրավորում (վնասվածք) ստացած կամ հոգեկան առողջության խնդիր ձեռք բերած զինծառայողները կկարողանան Որոշումներով սահմանված սոցիալական աջակցությունը ստանալու նպատակով դիմում ներկայացնել մինչև 2022 թվականի հոկտեմբերի 1-ը,**
2. **Սահմանվում են դիմելու և աջակցության գումարը ստանալու նոր ընթացակարգեր**, եթե ՀՀ կառավարության **2021 թվականի փետրվարի 8-ի N 148-Լ** որոշման հավելավծի 14-րդ կետի համաձայն գումարը վերադարձվել է ՀՀ պետական բյուջե:

**2. Կարգավորման առարկան**

Ներկայացվող նախագծով կարգավորվում են **2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սանձազերծված ռազմական գործողությունների հետևանքով վիրավորում (վնասվածք) ստացած կամ հոգեկան առողջության խնդիր ձեռք բերած զինծառայողների** սոցիալական աջակցություն տրամադրելու հետ կապված հարաբերությունները:

**3. Իրավական ակտի կիրառման դեպքում ակնկալվող արդյունքը**

**2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սանձազերծված ռազմական գործողությունների հետևանքով վիրավորում (վնասվածք) ստացած կամ հոգեկան առողջության խնդիր ձեռք բերած զինծառայողների** ֆինանսական վիճակի բարելավում:

 **4. Տեղեկատվություն**

Որոշումներով հաստատված միջոցառուման շրջանակներում ՀՀ պաշտպանության նախարարությունից ստացված շուրջ 11000 տող ցուցակից ինդենտիֆիկացվել են 8588 զինծառայողի տվյալ, որից վճարման ցուցակներում ընդգրկվել են՝ 7385-ը:

Աջակցության գումարը բանկին փոխանցելու ամսվան հաջորդող 3 ամսվա ընթացքում 8 անձ բանկին չեն ներկայացրել գումարը ստանալու պահանջ և 4 000 000 դրամ հետ է վերադարձվել ՀՀ պետական բյուջե:

Ըստ նախնական կանխատեսման և նախարարությունում առկա տվյալների համաձայն նախագծի ընդունման պարագայում միջոցառման պոտենցիալ շահառուներ կլինեն 816 զինծառայողներ:

Ընդհանուր ՀՀ պետական բյուջեից կպահանջվի 408.000.000 դրամ։ Բացի այդ, ՀՀ պաշտպանության նախարարության կողմից ցուցակի թարմացման արդյունքում, պոտենցիալ շահառուների թիվը կարող է աճել։

5.**Կապը ռազմավարական փաստաթղթերի հետ**.

Նախագիծը բխում է Կառավարության 2021-2026 թթ. ծրագրի 1.2-րդ կետից, այն է՝ Արցախի հետպատերազմյան վերականգնումը, տնտեսական կյանքի աշխուժացումը, տեղահանված բնակչության սոցիալական խնդիրների լուծումը, մշակութային ու կրոնական ժառանգության պահպանումը լինելու են Կառավարության ուշադրության կենտրոնում: